Jan Christiansen (fotballspiller)

Jan Clifford Christiansen (født 8. april 1941) er en norsk tidligere fotballspiller og fotballtrener. Han spilte i den sentrale midtbaneposisjonen til Rosenborg, og han var trener for Rosenborg sesongen 1975.

Biografi 
Jan Christiansen kom til Trondheim i 1965 som student på Norges tekniske høgskole. Han hadde på dette tidspunktet tidligere spilt for Enebakk og Lillestrøm. Fra 1966 spilte Christiansen fast som midtbanespiller på Rosenborg. I sesongene 1967–1975 spilte Christiansen 160 kamper og scoret 25 mål i 1. divisjon (tilsvarer eliteserien) og vant serien tre ganger og cupen én gang. Han spilte 14 europacupkamper og scoret tre mål. Christiansen var kaptein både på Rosenborg og på landslaget. Han spilte 13 landskamper. 

Christiansen var spillende trener for Rosenborg i 1975 og for Røros IL i 1976.

Referanser 

Norske fotballspillere
Norske landslagsspillere i fotball for herrer
Norgesmestere i fotball
Norske fotballtrenere
Fotballspillere for Lillestrøm SK
Fotballspillere for Rosenborg BK
Fotballtrenere for Rosenborg Ballklub
Personer fra Enebakk kommune
Fødsler i 1941